
[bookmark: _GoBack]       การจะไปสู่จุดหมายที่คาดหวังไว้นั้นสิ่งสำคัญที่สุด คือ การเริ่มต้นอย่างถูกต้อง และถูกวิธีเพื่อจะนำเราไปสู่เส้นทางที่ตั้งเป้าหมายไว้ เรื่องของสุขภาพก็เช่นเดียวกันหากต้องการมีสุขภาพดีก็ต้องเริ่มต้นอย่างถูกวิธี วันนี้สำนักงานปลัด องค์การบริหารส่วนตำบลโมคลานมีเคล็ดลับ 11 ประการเพื่อการดูแลตัวเองให้มีสุขภาพดี มาฝากกันส่วนจะมีอะไรบ้างนั้นไปติดตามได้เลยค่ะ
       
       1.คัดสรรสิ่งดีๆ เข้าบ้าน
       
       เริ่มต้นสุขภาพดีง่ายๆด้วยการเลือกซื้ออาหาร ขนมผลไม้ที่มีประโยชน์กับร่างกายไว้ให้ทุกคนในบ้านได้รับประทานกันเพราะอย่างน้อยคุณก็จะมั่นใจได้ว่าครอบครัวจะได้รับคุณค่าจากอาหารที่รับประทานในแต่ละมื้อ
       
       2.ดื่มน้ำให้มากขึ้น
       
       ตามมาด้วยการดื่มน้ำบ่อยๆ ให้ได้วันละ 2 ลิตรเป็นอย่างน้อย (ยกเว้นในรายที่ไตทำงานผิดปกติ) เพื่อหล่อเลี้ยงเซลล์ในร่างกายฟื้นฟูระบบขับถ่าย รักษาระดับความเข้มข้นของเลือดจะทำให้สดชื่นตลอดวันเลยทีเดียว
       
       3.กินอาหารให้ครบทุกสิ่ง (ที่ธรรมชาติมี)
       
       การรับประทานอาหารให้ครบทุกสิ่งที่ธรรมชาติมีนั้นหมายถึง การรับประทานผักผลไม้ต่างๆ ให้หลากสี เป็นต้นว่า สีแดงมะเขือเทศสีม่วงองุ่น สีเขียวผักคะน้า สีส้มแครอทอย่ายึดติดอยู่กับการรับประทานเฉพาะสิ่งที่ชอบเพียงอย่างเดียว เพราะพืชต่างสีกันมีสารอาหารต่างชนิดกันแถมยังเป็นการเพิ่มสีสันการกินให้กับคุณได้อีกด้วย
       
       4.กินอาหารที่มีประโยชน์
       
       ควรเลือกรับประทานปลาเนื้อสัตว์ไม่ติดมัน ไข่ และถั่วเมล็ดแห้งเป็นประจำ ปลาเป็นโปรตีนคุณภาพดีและย่อยง่ายเป็นอาหารที่หาง่ายและเหมาะกับทุกคนในครอบครัว
       
       5.ดื่มนมให้เหมาะสมกับวัย
       
       กรดื่มนม นมช่วยให้กระดูกและฟันแข็งแรงเด็กควรดื่มนมวันละ 1-2 แก้ว ผู้ใหญ่ควรดื่มนมพร่องมันเนย วันละ 1-2 แก้วเพราะนมคือสิ่งที่มีประโยชน์สำหรับทุกเพศทุกวัย
       
       6.เลือกกินให้เป็น
       
       การกินอยู่เพื่อสุขภาพที่ดีควรรับประทานอาหารที่มีไขมัน และอาหารประเภททอด ผัด หรือแกงกะทิแต่พอควรรวมไปถึงอาหารประเภท ต้ม นึ่ง ย่าง (ที่ไม่ไหม้เกรียม)ด้วย

       
       7.พอประมาณหวานและเค็ม
       
       หลีกเลี่ยงการรับประทานอาหารรสจัด หวานจัดเค็มจัด เนื่องจากการรับประทานอาหารที่มีรสหวานมาก เสี่ยงต่อการเกิดโรคอ้วนโรคเบาหวาน โรคหัวใจ และหลอดเลือด รสเค็มจัดก็เช่นกันเสี่ยงต่อการเป็นโรคความดันโลหิตสูง โรคไต เป็นต้น
       
       8.งดเหล้าต่ออายุ
       
       ควรงดหรือลดเครื่องดื่มที่มีแอลกอฮอล์เพราะทำให้มีความเสี่ยงต่อการเกิดโรคความดันโลหิตสูง โรคตับแข็งโรคมะเร็งในหลอดอาหาร และโรคร้ายอีกมาก

       9.ใส่ใจน้ำหนักตัว
       
       การควบคุมน้ำหนักตัวให้อยู่ในเกณฑ์ที่เหมาะสมเพื่อหลีกเลี่ยงการเกิดโรคต่างๆที่อาจเกิดขึ้นจากความอ้วน
       
       10.พักผ่อนให้เพียงพอ
       
       รู้จักบริหารจัดการกับความวิตกกังวลและพักผ่อนอย่างเพียงพอ การพักผ่อนมีความสำคัญมากกับอวัยวะทุกส่วนของร่างกายคนเราเพราะเมื่อได้รับการพักผ่อนอย่างเต็มที่ ร่างกายก็จะมีความสดชื่นพร้อมสำหรับการทำงาน สมองมีความปลอดโปร่ง ก็จะสามารถคิดตัดสินใจเรื่องต่างๆได้ดี
       
       11.ให้เวลาดีๆกับตัวเอง
       
       ในยุคที่รายล้อมไปด้วยความกดดันและความวุ่นวายต่างๆ เราควรหาช่วงเวลาดีๆ ในการหยุดพักความวุ่นวายจากภารกิจประจำวันหยุดพักชีวิตจากเทคโนโลยี และลองมองกลับเข้าหาธรรมชาติรอบๆ ตัวกันดูบ้าง เช่นการนั่งพักผ่อนกับพื้นหญ้า เดินบนพื้นดินด้วยเท้าเปล่าในสถานที่อากาศถ่ายเทดีอย่างเช่น สวนสาธารณะยามเช้า หยุดคิดเรื่องของตัวเองและคนรอบข้างเพื่อให้ร่างกายได้พักผ่อนทั้งกายและใจอย่างแท้จริง


	

	ด้วยความปรารถนาดี จากองค์การบริหารส่วนตำบลโมคลาน

